OŠ DRAGUTINA DOMJANIĆA

Dragi učenici, dragi djelatnici, poštovani roditelji!

Sutra obilježavamo Dan različitosti. **STOGA JE SUTRA IZRIČITO PROPISANO KAKO SE TREBATE OBUĆI. SVAKI DETALJ OBILJEŽAVA NEŠTO OD ONOGA ŠTO NAM JE VAŽNO! Svi se trebate držati pravila oblačenja za sutrašnji dan.**

1. **Svi morate obući BIJELU ili RUŽIČASTU (ROZU) majicu**. Bijela je za sve naše školske sportaše. Sadašnje, bivše i buduće. Koji su nas ikada negdje predstavljali. Ružičasta je za sve naše odluke da jedni druge poštujemo, da se slažemo i da se zajedno borimo protiv vršnjačkoga nasilja.

2. **Obavezno obucite RAZLIČITE ČARAPE**! One su podrška dragim osobama s Downovim sindromom (našem Luki).

3. **Oko vrata nosit ćemo PLAVA SRCA**. Njih ćete sutra dobiti. Plava boja podrška je osobama s autizmom. Našim dječacima.

4. To plavo srca **obrubljeno je crvenom bojom** i izražava našu podršku udruzi Jak kao Jakov s kojom vrlo aktivno surađujemo zahvaljujući učiteljici Zdenki Sever.

5. **Srca će biti na CRVENOJ, BIJELOJ ili PLAVOJ VRPCI.** Vrpce predstavljaju sve naše natjecatelje koji su nas bilo kada i bilo gdje predstavljali: na školskoj, gradskoj, županijskoj ili državnoj razini. Zato smo odabrali boje naše hrvatske zastave!

6. U svakom srcu je natpis: **NITKO NIJE KAO JA!** To je geslo našega Dana različitosti. Želimo prepoznati svoje vlastite sposobnosti, osobitosti i samome sebi priznati da smo u nečemu BAŠ DOBRI, da se u tome nečemu osjećamo dobro. Cilj je osjetiti da poštujem sebe. I na isti način razviti poštovanje prema drugim ljudima pokraj sebe.

7. **A svi ćemo se sutra počastiti mafinima koje su za nas izradili članovi naše Udruge Srce! (Hvala!!!!!)**

8. Dolaskom u malu dvoranu i sudjelovanjem u programu, gdje nas već čeka **slap** koji je prepun kapljica što predstavljaju svakoga od nas u zajedničkom slapu što čini OŠ Dragutina Domjanića, **zajedno s našim gostima (gospodinom Alanom Kanskim), razgovorom i pjesmom obilježit ćemo Dan različitosti.**

**Svi detalji s ove obavijesti nalaze se na našoj web-stranici kako biste se mogli podsjetiti i sutra doći spremni!**

Pozivamo vas da dođete dobre volje i otvorena srca i neka nam to bude uvod u blagdane i praznike što slijede! ☺

Vaša ravnateljica Gordana Čosić ☺